ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቻይና ኣብቲ ዝተኸወለን ካብ መሬት ዝረሓቐን ኣካል ወርሒ መንኮራኮር ኣወንጪፋ 3 ጥሪ 2019 ምንጪ ስእሊ, Twitter/CGTNOfficial መግለጺ ስእሊ, ኣብ ሃገራዊ ቴሌቭዥን ዝተርአየ መንኮርኮር ወርሒ መንግስቲ ቻይና፡ ንፈለማ እዋን ኣብቲ ካብ መሬት ዝተኸወለን ዝረሓቐን ኣካል ወርሒ መንኮራኮር አወንጪፉ ከም ዘዕለበ ኣፍሊጡ። እታ ሓድሽ መንኮራኮር፡ ኣብ ውሽጣ፡ እዚ ዝዓለበቶ ኣካል ወርሒ ጂኦግራፍያዊ አቀማምጣን ኩነታት ስነ-ህይወትን ንምምርማር ዘኽእል ቴክኖሎጂን መሳርሕታትን ተሰኪማ እያ ተጓዓዛ። ሃገራዊ ሚድያ ቻይና ከም ዝሓበሮ፡ እቲ ክስተት ኣብ ዓውዲ ምርምር ህዋ ዓብዪ ዝላ እዩ ኢሉ። ዛጊድ ናብ ወርሒ ዝተገብሩ ጉዕዞታት ምውንጫፍ መንኮራኮር፡ ኣብቲ ንመሬት ዝጥምት አካል ወርሒ እንትኸውን፡ ካብ መሬት ዝተኸወለን ዝረሓቐን ገፅ ወርሒ ተዳህሲሱ ኣይፈልጥን። ኣብዚ ከውሊ ከባቢ ወርሒ መንኮራኮር እንትዓልብ ንፈለማ እዋን እዩ። ቼንግ-4 ዝተብሃለ እዚ ናብ ወርሒ ተወንጪፉ፡ ብዓወት ዝዓለበ መንኮራኹር ምርምር ህዋ፡ ናብዚ ቅድሚ ሐዚ ተዳህሲሱ ዘይፈልጥ ከባቢ ወርሒ ንምጓዓዝ ዝሕንበበሉ ዑደቱ ኣዐርዩ ምድላዋት ክገብር ከም ዝፀንሐ ተፈሊጡ። ከም አቆፃፅራ ፈረንጂ ብ2013 ናብ ገፅ መሬት ዝርከብ አካል ወርሒ ምስ ዝተወንጨፈ ቼንግ-3 መንኮራኮር፡ እንትነፃፀር እቲ ሐዚ ናብ ከውሊ መሬት አካል ወርሒ ዝተገብረ ጉዕዞ፡ ከቢድን ንልዑል ሓደጋ ዝተጋለፀን ከም ዝነበረ ሰብ ሞያ ኣብሪሆም። እታ ሐዚ ናብ ወርሒ ዝተወንጨፈት መንኮራኮር ገለ ሑጻን ከውሕን ወርሒ ሒዛ ናብ ምድሪ ክትምለስ ትፅቢት ይግበረላ። ምንጪ ስእሊ, NASA መግለጺ ስእሊ, እቲ ቀረባን(ጸጋማይ) ርሑቕን (የማነይ) አካላት ወርሒ ዝተወሰነ አፈላላይ ኣለዎም። ኣፖሎ ላንዲንግ ዝተብሃለ ናይ ኦመሪካ መንኮራኮር ኣብ ወርሒ ድሕሪ ምዕላቡ፡ እዚ ናይ ሐዚ ጉዕዞ ድሕሪ 50 ዓመት እዩ ዝኸውን ዘሎ። እዚ ጉዕዞ፡ ኣብ መወዳእታ 2019 ነዚ መንኮራኮር ናብ መሬት ናይ ምምላስ ዕላማ ተታሓዚዙ ኣሎ። ኣብ ልዕሊ መሬት ኮይንና ብሰንኪ ከውሊ መሬት ዘይረአየና አካል ወርሒ፡ ፀልማት ገይርና እንስእሎ ጌጋ እንትኸውን፤ ኩሉ አካላት ወርሒ ብርሃን ከምዝረክብ እቶም ሰብ ሞያ እቲ ዓውዲ ይዛረቡ። ዕላማ ናይቲ ጉዕዞ ህዋ እዛ ሓዳሽ መንኮርኮር ታሕሳስ 7 ዝተወንጨፈት እንትኸውን፡ ታሕሳስ 12 ድማ ኣብቲ ዝተዓለመ ኣካል ወርሒ ዓሊባ። ዕላማ ናይቲ ምውንጫፍ፡ ብዛዕባ ቮን ካርማን ዝብል ስየመ ዝተውሃቦ ኣብ ኣካል ወርሒ ዝተፈጠረ ንህለት ንምፅናዕ እዩ። እቲ ንህለት ኣብ ወርሒ ኣብ ቀረባ ዘመን ዝተፈጥረ ሰፊሕ ዝኾነ ደቡባዊ ሓጓፍ ኣካል እዩ። ኣንድረው ኮትስ ዝተብሃለ ፕሮፌሰር ፊዚክስ ንቢቢሲ ከምዝሓበሮ፡ እቲ ንህለት 2500 ኪሎሜትር ንውሓት ዲያሜትርን 13 ኪሎሜትሮ ዕምቆት ዘለዎን ዓብይ ቅርፂ ኣለዎ። ኣብ ታሪኽ ስርዓተ ምህዋር፡ ካብቶም ዓበይቲ ዝበሃሉ ክስተታት ሓደ ተገይሩ ከምዝውሰድ'ውን ሰብ ሞያ እቲ ዓውዲ ይዛረቡ። እቲ ሓድሽ ዳህሳስ፡ ካብዚ ሓሊፉ ድማ በዚ ምንቕናቅ ዝተፈጥረ ከውሒ ተፈጥርኡን ባህሪኡን ምፅናዕ'ውን ከም ሓደ ዕላማ ገይሩ ዝሓዘ እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
